পরীক্ষা নিয়ে রীতিমতো প্রহসন করা হয়েছে বলেও অভিযোগ পরীক্ষার্থীদের। হেমায়েত উদ্দিন নামের এক পরীক্ষার্থী জানান, কেন্দ্রগুলোতে আসন বিন্যাস নেই। যে যার মতো বসেছে। বসতে না পেরে অনেক জায়গায় মারামারি হয়েছে। পরীক্ষার নির্ধারিত সময় ছিল সাড়ে তিনটা, কিন্তু কোথাও কোথাও পৌনে চারটাতেও পরীক্ষার্থীদের হাতে প্রশ্ন যায়নি। মোবাইল ফোন নিয়ে অনেকে পরীক্ষার হলে গেছেন। যে যার মতো ছ‌বি তুলে‌ছেন। আসন না পেয়ে অনেকে বিক্ষোভ করেছেন।